Foto: Marcelo Freixo/Flickr



27-GODIŠNJI voditelj hvarskog striptiz kluba zbog iznude je završio u splitskom istražnom zatvoru.

Prije koju večer dvojicu je mladih Norvežana prisilno olakšao za 20 tisuća američkih dolara i 30 tisuća kuna. Ipak, ni to nije bilo dovoljno da ga u potpunosti namire jer im je ispostavljen račun na nevjerojatnih 300 tisuća kuna.

> Provod za pamćenje: Voditelj noćnog kluba u Hvaru prisilno naplatio Norvežanima 150 tisuća kuna?!



Norvežani su se pobunili jer su smatrali da je 300 tisuća kuna za nekoliko pića ipak previše. Prvi račun im je stigao na 1.000 kuna, a onda su se iduće ture astronomski "podebljale". Čini se da se između ostalog konzumirao i za takve lokale neizbježni šampanjac, i to po cijeni 20 tisuća kuna boca. Vjerojatno ga je naručila neka od djevojaka koje su se družile s gostima sa sjevera.

Prisilna naplata elektrošokerom

Tekst se nastavlja ispod oglasa

Odlučan da ceh naplati po svaku cijenu, voditelj kluba zaprijetio je Norvežanima elektrošokerom pa su mu u strahu predali kartice. Sa kartica je skinut sav raspoloživ iznos, što je bilo otprilike polovica ispostavljenog računa.

Norvežani su nakon ovakog nezaboravnog provoda u hvarskom klubu sve prijavili policiji, a voditelj je nakon uhićenja završio u jednomjesečnom istražnom zatvoru zbog opasnosti da bi na slobodi mogao utjecati na svjedoke, ali i ponoviti (ne)djelo, izvijestilo je Općinsko državno odvjetništvo u Splitu.